Diari Oficial de la Generalitat Valenciana


Sumari del DOGV 9107, del 15-06-2021 (2021/6737)

DECRET 20/2021, de 14 de juny, del president de la Generalitat, pel qual es detallen les circulars, instruccions, resolucions o altres disposicions dictades per algun dels òrgans de la Presidència que romandran vigents a partir del 16 de juny de 2021.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6737


Data del document
:   14-06-2021

Organisme emissor
:   Presidència de la Generalitat

Tipus de document
:   Decret

Descriptors 

:   * política pressupostària
    * hisenda pública
    * malaltia infecciosa
    * hisenda regional
    * legislació

DECRET 20/2021, de 14 de juny, del president de la Generalitat, pel qual es detallen les circulars, instruccions, resolucions o altres disposicions dictades per algun dels òrgans de la Presidència que romandran vigents a partir del 16 de juny de 2021. [2021/6737]  
La disposició addicional segona, apartat 1, del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, va establir el següent: «En el termini de dos mesos des de l'entrada en vigor d'aquest decret llei, cada departament del Consell aprovarà, mitjançant una ordre de la persona titular, que es publicarà en el Diari Oficial de la Generalitat Valenciana, i que no tindrà la condició de disposició reglamentària, una relació completa de totes les circulars, instruccions, resolucions o qualssevol altres disposicions que hagen sigut dictades per algun dels òrgans del seu departament, siga com siga la seua forma i denominació i hagen estat o no objecte de publicació, amb rang inferior al d'ordre de conselleria i que tinguen per objecte ordenar la gestió administrativa en relació als requisits, procediments, terminis, informes, tràmits o qualsevol altre aspecte de l'actuació de l'Administració en les matèries de la seua competència.  
Totes les disposicions del rang i característiques assenyalats que no s'incloguen en aquesta relació, quedaran automàticament sense efecte una vegada transcorregut l'esmentat termini de dos mesos.»  
La Presidència de la Generalitat, en virtut del que disposa l'article 12, apartat 2, de la Llei 5/1983, de 30 de desembre, de la Generalitat, del Consell, té assignades les competències que s'estableixen en l'article 2 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions. Així mateix, d'acord amb el que disposa l'article 34, apartat 2, de l'esmentada llei del Consell, adoptaran la forma de decret del president els actes singulars quan ho exigisca alguna disposició legal o reglamentària o ho dispose el president mateix.  
  
Per tot el que s'ha exposat, i en compliment del que s'estableix en l'apartat 1 de la disposició addicional segona del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, i del que es disposa en els articles 12.2 i 34.2 de la Llei 5/1983, de 30 de desembre, del Consell,  
  
  
DECRETE  
  
Primer  
S'aprova la relació de les disposicions que es contenen en l'annex d'aquest decret, que, d'acord amb el que s'estableix en l'apartat 1 de la disposició addicional segona del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, mantindran l'eficàcia després del transcurs del termini de dos mesos des de l'entrada en vigor del decret llei indicat.  
  
Segon  
Les circulars, instruccions, resolucions o qualssevol altres disposicions dictades per algun dels òrgans de la Presidència, siga com siga la seua forma i denominació i hagen sigut o no objecte de publicació, amb rang inferior al de decret del president, i que tinguen per objecte ordenar la gestió administrativa en relació als requisits, procediments, terminis, informes, tràmits o qualsevol altre aspecte de l'actuació de l'Administració en les matèries de la seua competència, queden automàticament sense efecte una vegada transcorregut l'esmentat termini de dos mesos des de l'entrada en vigor del Decret llei 6/2021, d'1 d'abril, del Consell.  
  
Tercer  
Aquest decret no afecta l'eficàcia de les disposicions que regulen les convocatòries i la concessió de beques i subvencions de la Presidència de la Generalitat, ni la dels protocols de seguretat o de contingència elaborats per a previndre els contagis de la Covid-19, atés que el seu objectiu no és ordenar la gestió administrativa, i això sense perjudici que puguen contindre algun apartat que sí que tinga aquesta finalitat, per la qual cosa aquestes disposicions tindran l'eficàcia que s'hi establisca.  
  
  
València, 14 de juny de 2021.- El president de la Generalitat: Ximo Puig i Ferrer.  
  
  
  
ANNEX  
Relació de disposicions que, d'acord amb el que s'estableix en l'apartat 1 de la disposició addicional segona del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, mantindran l'eficàcia després del transcurs del termini de dos mesos des de l'entrada en vigor de l'esmentat decret llei  
  
1. Informació facilitada el 16 de juny de 2016 per la Sotssecretaria de la Presidència de la Generalitat, sobre l'aplicació del Decret 61/2017, de 12 de maig, del Consell, pel qual es regulen els usos institucionals i administratius de les llengües oficials en l'Administració de la Generalitat.  
2. Comunicació a tots els òrgans superiors i directius de la Presidència de la Generalitat, de data 6 de març de 2017, del sotssecretari de la Presidència, sobre viatges a l'estranger de personal de Presidència, per a garantir la prestació d'assistència sanitària durant aquests.